Klaus Iohannis, întâlnire cu Manfred Weber înainte de Congresul PPE. Despre ce subiecte au discutat
Data actualizării: Data publicării:
Șeful statului Klaus Iohannis a avut o întrevedere, marţi la Palatul Cotroceni, cu preşedintele Partidului Popular European Manfred Weber, în marja Congresului PPE de la Bucureşti. Cei doi au discutat despre importanţa strategică a viitoarelor alegeri europarlamentare şi "despre interesul nostru comun de a consolida proiectul european, de a ne apăra valorile şi unitatea".
"Întâlnire excelentă astăzi cu Manfred Weber, preşedintele PPE, în marja Congresului PPE 2024 de la Bucureşti. Am discutat despre importanţa strategică a viitoarelor alegeri europene, despre interesul nostru comun de a consolida proiectul european şi de a ne apăra valorile şi unitatea", a scris preşedintele Iohannis pe reţeaua socială X.
Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media
În Adunarea Politică a Partidului Popular European, de marţi, de la Bucureşti, a fost acceptată înscrierea Ursulei von der Leyen în competiţia pentru alegerea candidatului PPE la funcţia de preşedinte al Comisiei Europene, a anunţat deputatul PNL Siegfried Mureşan. Această decizie va fi votată la Congresul PPE, de joi, începând cu ora 10.00.
Congresul Partidului Popular European începe, miercuri, la Romexpo, în prezenţa a peste 2.000 de delegaţi din peste 40 de ţări. La evenimentul care durează două zile, va fi decisă strategia pentru alegerile pentru Parlamentul European, manifestul PPE pentru alegerile europene din 9 iunie 2024, dar şi alegerea principalului candidat al partidului, preşedinta Comisiei Europene, nemţoaica Ursula von der Leyen, care urmează să fie desemnată în cadrul Congresului în mod oficial candidat pentru şefia Comisiei Europene.
La Congresul PPE va participa şi cancelarul Austriei, Karl Nehammer, care s-a opus aderării României la Spaţiul Schengen.